stanford-oval/wikipedia huggingface dataset:
השייקריות
פרקים > עונה 3

| מספר הפרק (בסדרה) | מספר הפרק (בעונה) | שם הפרק | תאריך שידור מקוריארצות הברית | תאריך שידור בישראלישראל |
| --- | --- | --- | --- | --- |
| 46 | 1 | Babe Loves Danger | 10 בפברואר 2018 |  |
| 47 | 2 | Lumples | 18 בפברואר 2018 |  |
| 48 | 3 | Subway Girl | 25 בפברואר 2018 |  |
| 49 | 4 | !Snackpot | 4 במרץ 2018 |  |
| 50 | 5 | Babe & the Boys | 11 במרץ 2018 |  |
| 51 | 6 | !Escape From Utah | 1 באפריל 2018 |  |
| 52 | 7 | Super Ugly Head | 8 באפריל 2018 |  |
| 53 | 8 | Snoop Therapy | 30 במרץ 2019 | 12 במאי 2019 |
| 54 | 9 | Hot Bananas | 6 באפריל 2019 |  |
| 55 | 10 | Flavor City | 13 באפריל 2019 |  |
| 56 | 11 | Wet Willy's Wild Water Park | 20 באפריל 2019 |  |
| 57 | 12 | Demolition Dollhouse | 27 באפריל 2019 |  |
| 58 | 13 | Hungry Hungry Hypno | 4 במאי 2019 |  |
| 59 | 14 | Breaking Bad News | 11 במאי 2019 |  |
| 60 | 15 | Bug Tussle | 25 במאי 2019 |  |
| 61 | 16 | Why Tonya | 25 במאי 2019 |  |
| 62 | 17 | Boy Band Cat Nose | 1 ביוני 2019 |  |
| 63 | 18 | He's Back | 8 ביוני 2019 |  |
הערות שוליים

1 2  אם הפרק לא שודר בתרגום לעברית, שמו ייכתב באנגלית עד לשידורו בישראל
שיקגו MED

| --- | --- |

 מבוסס על:  Chicago Fire 
 סוגה:  דרמה רפואית
 יוצרים:  דיק וולף מאט אולמסטד
 שחקנים:  ניק גלפוס   יאיא דה קוסטה   טורי דה ויטו   רייצ'ל דיפילו   קולין דונל   בריאן טי   ש. אפאתה מרקרסון   אוליבר פלאט
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  שיקגו 
 מספר עונות:  10
 מספר פרקים:  163 (נכון ל-15 ביוני 2023)
 הפקה
 מפיקים בפועל:  מייקל ברנדט 
 הפצה:  NBCUniversal הפקות, הולו 
 מוזיקה:  אטלי אורוורסון 
 אורך פרק:  42 דקות
 שידור
 רשת שידור:  NBC
 רשת שידור בישראל:  HOT NEXT TV
 תקופת שידור מקורית:  17 בנובמבר 2015 – הווה
 קישורים חיצוניים
 www.nbc.com/chicago-med
 דף התוכנית ב-IMDb
 
שיקגו MED (באנגלית: Chicago Med) היא סדרת דרמה רפואית אמריקאית, שנוצרה על ידי דיק וולף ומאט אולמסטד המשמשים בה גם כמפיקים בפועל. עונתה הראשונה של הסדרה עלתה לשידור ברשת NBC ב-17 בנובמבר 2015. עלילת הסדרה עוקבת אחר הרופאים העובדים בחדר מיון שבמרכז הרפואי גפני שבעיר שיקגו. הסדרה היא חלק מזיכיון הסדרות שיקגו.
ב-10 במאי 2017 חודשה הסדרה לעונה שלישית, עברה למחצית עונה. העונה השלישית עלתה ב-21 בנובמבר 2017. ב-9 במאי 2018, NBC חידשה את הסדרה לעונה רביעית.
ב-2020 רשת NBC חידשה את הסדרה שתכלול גם עונה שמינית.
צוות השחקנים והדמויות

ד"ר וויל הלסטד (ניק גלפוס) (עונה 1–הווה) – מנתח פלסטי לשעבר שעובד כעת כרופא בכיר בחדר המיון. אחיו הבכור של הבלש ג'יי הלסטד משיקגו PD. ניהל במהלך הסדרה מערכת יחסים עם ד"ר נטלי מנינג.
אפריל סקסטון (יאיא דה קוסטה) (עונות 1–6) – אחות בחדר המיון. יש לה אח צעיר בשם נואה שלומד בבית ספר לרפואה ועובד לצידה בבית החולים. חברת ילדות של קלי סברייד משיקגו FIRE. ניהלה במהלך הסדרה מערכת יחסים עם ד"ר אית'ן צ'וי.
ד"ר נטלי מנינג (טורי דה ויטו) (עונות 1–6) – רופאה בחדר המיון שמתמחה ברפואת ילדים. אלמנה ואם חד הורית שמתמודדת עם מותו של בעלה ואבי בנה שנפל בקרב בזמן שירותו הצבאי כאשר היא הייתה בהריון ממנו. בעונה 1 היא יולדת את הבן שלהם אוון. ניהלה במהלך הסדרה מערכת יחסים עם ד"ר וויל הלסטד ועם ד"ר קרוקט מרסל.
ד"ר שרה ריס (רייצ'ל דיפילו) (עונות 1–3, אורחת בעונה 4) – סטודנטית לרפואה שעובדת בבית החולים. לא מתחברת לרפואת חירום ושוקלת להפוך לפתולוגית, אבל אחרי סיום הלימודים היא משנה את דעתה ומחליטה להתמחות בפסיכיאטריה ועובדת בצמוד לד"ר צ'ארלס.
ד"ר קונור רודס (קולין דונל) (עונות 1–5) – רופא מנתח שמצטרף לבית החולים בתחילת העונה הראשונה. בתחילת הסדרה הוא עובד בתור מנתח טראומה ובהמשך משנה את ההתמחות שלו לניתוחי לב-חזה. מנהל מערכת יחסים עם ד"ר אווה בקר.
ד"ר אית'ן צ'וי (בריאן טי) (עונה 1–הווה) – רב-סרן במילואים ששירת כקצין רפואה בצי ארצות הברית. עובד בתור רופא מתמחה בחדר המיון. ניהל במהלך הסדרה מערכת יחסים עם האחות אפריל. בתחילת עונה 6 הוא מקבל קידום והופך למנהל המחלקה.
שרון גודווין (ש. אפאתה מרקרסון) (עונה 1–הווה) – אחות לשעבר והמנהלת הראשית של בית החולים.
ד"ר דניאל צ'ארלס (אוליבר פלאט) (עונה 1–הווה) – ראש מחלקת פסיכיאטריה. מסייע לרופאים בחדר המיון להתמודד עם ההבטים הנפשיים של המטופלים.
מגי לוקווד (מרלין בארט) (עונה 1–הווה) – האחות האחראית של חדר המיון. בעונה 5 היא מאובחנת כחולת סרטן ולבסוף מחלימה. לקראת סוף עונה 5 היא מתחתנת עם בן קמפבל, חולה סרטן לשעבר.
ד"ר רובין צ'ארלס (מקיה קוקס) (עונות 2-5) אפדימיולוגית ובתו של שד"ר דניאל צ'ארלס.
ד"ר אווה בקר (נורמה קוהלינג) (עונות 3–5) – מנתחת לב-חזה בכירה. נמצאת ביריבות מקצועית עם רודוס אבל בעצם מאוהבת בו. שוכבת עם אבא שלו כדי להשיג מימון לחדר ניתוח שהוא מתכנן להקים ורודוס לא יודע את זה. לאחר מכן אווה ורודוס נהפכים לזוג עד שהוא מגלה עליה ועל אבא שלו ונפרד ממנה. לאחר מכן אווה מתחילה להשתגע ולהיות אובססיבית לרודוס ובסוף הורגת את אבא שלו. כשמגלה שאפשר להוכיח שהיא הרגה את אבא שלו היא הורגת את עצמה.
ד"ר קרוקט מרסל (דומיניק ריינס) (עונה 5–הווה) – מנתח חדש שמצטרף לבית החולים בעונה 5 אחרי עזיבתו של ד"ר רודס. מנהל מערכת יחסים עם ד"ר נטלי מנינג.
סקירת הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון | מדרוג | ממוצע צופים (במיליונים) |
| --- | --- | --- | --- | --- | --- | --- | --- |
|  | 1 | 18 | 18 | 17 בנובמבר 2015 | 17 במאי 2016 | 37 | 9.83 |
|  | 2 | 23 | 23 | 22 בספטמבר 2016 | 11 במאי 2017 | 28 | 9.47 |
|  | 3 | 20 | 20 | 21 בנובמבר 2017 | 15 במאי 2018 | 27 | 10.10 |
|  | 4 | 22 | 22 | 26 בספטמבר 2018 | 22 במאי 2019 | 15 | 11.04 |
|  | 5 | 20 | 20 | 25 בספטמבר 2019 | 15 באפריל 2020 | 12 | 11.22 |
|  | 6 | 16 | 16 | 11 בנובמבר 2020 | 26 במאי 2021 | 9 | 9.74 |
|  | 7 | 22 | 22 | 22 בספטמבר 2021 | 25 במאי 2022 | 11 | 9.11 |
|  | 8 | 22 | 22 | 21 בספטמבר 2022 | 24 במאי 2023 | 10 | 8.46 |
|  | 9 | 13 | 13 | 17 בינואר 2024 | 22 במאי 2024 | 11 | 8.07 |
|  | 10 | — | — | 25 בספטמבר 2024 | — | — | — |
ביקורות

Metacritic נתנה ציון של 52 מתוך 100, אשר מבוסס על ידי ביקרות "מעורבבים או ממוצעים". לעומת זאת, Rotten Tomatoes נתנה ציון של 48% של ציון "רקוב", עם ציון ממוצע של 5.52/10.
הערות שוליים

↑  Andreeva, Nellie (10 במאי 2017). "'Chicago Fire, 'Chicago PD' & 'Chicago Med' Renewed, No Decision On 'Justice'". Deadline Hollywood. נבדק ב-10 במאי 2017. {{cite web}}:  (עזרה)
↑  Gelman, Vlada (10 באוקטובר 2017). "'Chicago Med Sets Season 3 Premiere'". TV Line. נבדק ב-11 במאי 2018. {{cite web}}:  (עזרה)
↑  Andreeva, Nellie (9 במאי 2018). "Law & Order: SVU' Gets Season 20 Pickup To Tie Record, Dick Wolf's Three 'Chicago' Series Also Renewed By NBC'". Deadline Hollywood. נבדק ב-11 במאי 2018. {{cite web}}:  (עזרה)
↑  Chicago Med, נבדק ב-2018-05-12
גירושים (סדרת טלוויזיה)

| --- | --- |

 סוגה:  דרמה קומית
 יוצרים:  שרון הורגן
 שחקנים:  שרה ג'סיקה פרקר, תומאס היידן צ'רץ, מולי שאנון, טליה בלסאם, טרייסי לטס, סטרלינג ג'רינס, צ'קלי קילגור
 ארץ מקור:  ארצות הברית 
 שפות:  אנגלית
 מספר עונות:  3 
 מספר פרקים:  24 
 הפקה
 מפיק:  פאול סימס, ארון קפלן, שרה ג'סיקה פרקר, אליסון בנסון
 חברת הפקה:  HBO Entertainment
 הפצה:  הולו, HBO Max 
 מוזיקה:  קיגן דוויט 
 אורך פרק:  30 דקות
 שידור
 רשת שידור:  HBO
 רשת שידור בישראל:  yes, סלקום TV
 תקופת שידור מקורית:  9 באוקטובר 2016 – 5 באוגוסט 2019
 קישורים חיצוניים
 www.hbo.com/divorce
 דף התוכנית ב-IMDb
 
גירושים (באנגלית: Divorce) היא סדרת טלוויזיה מסוג דרמה קומית, שנוצרה על ידי שרון הורגן בכיכובם של שרה ג'סיקה פרקר ותומאס היידן צ'רץ, העוסקת בזוג נשוי בגיל העמידה העומד בפני גירושין.
הסדרה עלתה לראשונה ברשת HBO ב-9 באוקטובר 2016. לסדרה עד כה שלוש עונות.
עלילה

פרנסס ורוברט דופריין הם זוג החי בפרוור במדינת ניו יורק בארצות הברית ולהם בת ובן. פרנסס הבוגדת בבעלה מבקשת להתגרש ממנו אך מתחרטת לאחר זמן קצר. כשלבעלה נודעת הבגידה, הוא מבקש להתגרש ממנה. פרנסס עושה פעולות רבות כדי למנוע את הגירושין, אך בעלה דבק בהחלטתו. טיפול זוגי שהזוג מנסה להשתתף בו אינו מצליח, ובני הזוג מחליטים להתגרש באופן סופי.
במקביל דיאן חברתה של פרנסס רבה עם בעלה ניק. במהלך הריב היא פולטת כדור מאקדח שנורה סמוך אליו. ניק עובר התקף לב, מתאושש ממנו והיחסים עם אשתו משתפרים מאוד.
פרנסס פותחת גלריה לאמנויות ומכירה בן זוג. רוברט שעבד ברכישת בתים לצורך שיפוצים ומכירתם מחדש, לא הצליח בזמן נישואיו בעסקים. לאחר גירושיו הוא מכיר מתווכת נדל"ן בשם ג'קי, ועובר להתגורר איתה.
בפרק האחרון של העונה השנייה מודיע רוברט לפרנסס כי הוא מתכוון להתחתן עם זוגתו ג'קי. ניק נעצר על ידי המשטרה בחשד למעילה של 12 מיליון דולר ונכלא.
בעונה השלישית רוברט וג'קי מתכוננים לחתונתם וללידה הצפויה. ג'קי זוגתו של רוברט נאלצת לעבור שמירת הריון. העסק של פרנסס נשרף והיא נאלצת לחזור לעבוד כשכירה. היא גם מתחילה בזוגיות חדשה עם אדם בשם הנרי. דיאן מאבדת את כל רכושה. היא עוברת להתגורר אצל פרנסס ומוצאת עבודה בחנות בגדים.
ג'קי מודיעה לרוברט שהיא מעוניינת להפרד. גם פרנסס נפרדת מהנרי. פרנסס ורוברט שהשכירו את ביתם המשותף עד עתה מחליטים למכור את הבית.
דאלאס הולט, חברתה של פרנסס ופסיכולוגית במקצועה, נאשמת על מטופל בכך שעברה על תקנות אתיות בטיפול. היא מוזמנת לוועדה שעלולה לשלול את רישיונה.
דמויות

פרנסס דופריין (שרה ג'סיקה פרקר): אישה נשואה שמנהלת רומן המזרז את גירושיה.
רוברט דופריין (תומאס היידן צ'רץ): בעלה חסר האונים של פרנסס שמגלה על הרומן ומתגרש ממנה.
דיאן (מולי שאנון): חברתה מהמעמד הגבוה של פרנסס.
דאלאס הולט (טליה בלסם): חברתה של פרנסס ופסיכולוגית במקצועה.
ניק (טרייסי לטס): בעלה של דיאן.
לילה דופריין (סטרלינג ג'רינס): בתם של רוברט ופרנסס, שחקנית כדורסל בנבחרת בית ספרה.
טום דופריין (צ'רלי קילגור): בנם של רוברט ופרנסס.
ג'קי ג'יאנפוליס (בקי ניוטון): זוגתו של רוברט, ולאחר מכן אשתו. (עונות 3-2)
סקירת הסדרה

| עונה | עונה | פרקים | פרקים | שודרה לראשונה (ארצות הברית ארצות הברית)> הפרק הראשון | שודרה לראשונה (ארצות הברית ארצות הברית)> הפרק האחרון |
| --- | --- | --- | --- | --- | --- |
|  | 1 | 10 | 10 | 9 באוקטובר 2016 | 11 בדצמבר 2016 |
|  | 2 | 8 | 8 | 14 בינואר 2018 | 4 במרץ 2018 |
|  | 3 | 6 | 6 | 1 ביולי 2019 | 5 באוגוסט 2019 |
בול (סדרת טלוויזיה)

| --- | --- |

 סוגה:  דרמה קומית, דרמה משפטית 
 יוצרים:  פיל מקגרו, פול אטנסיו 
 שחקנים:  מייקל ות'רלי  ג'יימי לי קירשנר  כריסטופר ג'קסון  ז'נבה קאר  פרדי רודריגז  אנאבל אטנסיו 
 ארץ מקור:  ארצות הברית 
 שפות:  אנגלית 
 מקום התרחשות:  ניו יורק 
 מספר עונות:  6 
 מספר פרקים:  125 (נכון ל־26 במאי 2022) 
 הפקה
 הפצה:  CBS מדיה ונצ'רס 
 מוזיקה:  ג'ף רונה 
 אורך פרק:  42 דק' 
 שידור
 רשת שידור:  CBS 
 תקופת שידור מקורית:  20 בספטמבר 2016 – 26 במאי 2022 
 קישורים חיצוניים
 www.cbs.com/shows/bull/
 דף התוכנית ב-IMDb
 
בול (אנגלית: Bull) היא סדרת דרמה אמריקאית בכיכובו של מייקל וות'רלי. הסדרה מתבססת על דמותו של ד"ר פיל מק'גרו, פסיכולוג ואושיה טלוויזיונית שהיה יועץ משפטי.
הסדרה הופקה בשנת 2016 ושודרה החל מספטמבר 2016. ב-17 באוקטובר 2017 רשת CBS סיימה להפיק 22 פרקים בסדרה. פרק נוסף יצא ב-5 בנובמבר וב-23 במרץ חודשה הסדרה לעונה שנייה.
במאי 2020, הסדרה חודשה לעונה חמישית שעלתה ב-16 בנובמבר 2020. באפריל 2021, הסדרה חודשה לעונה שישית שעלתה ב-7 באוקטובר 2021. בינואר 2022 הודיעה CBS כי עונת הסיום תעלה במאי 2022.
בישראל הסדרה משודרת בערוץ yes Action.
תקציר הסדרה

ד"ר פיל מק'גרו, עליו מבוססת הסדרה, הוא פסיכולוג, סופר ואושיית הטלוויזיה אשר יזם את הפקת הסדרה. הסדרה עוקבת אחרי עובדי חברת הייעוץ Trial Analysis Corporation) TAC), אשר בראשה עומד ד"ר ג'ייסון בול, פסיכולוג ומומחה בניתוח התנהגות. בול משתמש בכישוריו ובכישורי עובדיו לא רק לשם בחירת המושבעים בעבור לקוחותיו, אלא גם לשם סיוע לעורכי הדין של לקוחותיו להחליט אילו טיעונים יובילו לניצחון בתיק.
שחקנים > שחקנים ראשיים

מייקל וות'רלי כד"ר ג'ייסון בול, פסיכולוג ומחזיק בשלושה דוקטורטים בפסיכולוגיה, שונא עורכי דין אבל במהלך העונה השנייה מתברר שהוא ניגש פעמיים למבחני לשכה להיות עורך דין בטקסס ונכשל. הייתה לו ילדות קשה.
פרדי רודריגז כבני קולון, גיסו לשעבר של בול, עורך הדין של TAC. היה בעבר תובע בפרקליטות
ז'נבה קאר כמריסה מורגן, פסיכולוגית, עבדה בעברה במחלקה לביטחון המולדת.
כריסטופר ג'קסון כצ'אנק פאלמר, מעצב אופנה, עבד ב"ווג". לשעבר שחקן פוטבול אמריקני.
ג'יימי לי קירשנר כדני ג'יימס, חוקרת צוות, עבדה בעבר בבולשת האמריקנית.
אנאבל אטנסיו ככייבל מקרוי, מומחית מחשבים והאקרית. מתה בתחילת העונה ה3.
שחקנים > שחקנים משניים

דינה טיילר כליברטי דייוויס, עורכת דין מנוסה שעובדת מדי פעם עם צוותו של בול.
ג'יל פלינט דיאנה לינדזי, עורכת דין, עבר משותף עם ד"ר בול הן מקצועי והן רומנטי.
אלייזה דושקו כג'ייפי נונלי, עורכת דין.
הערות שוליים

↑  Andreeva, Nellie (18 בינואר 2022). "'Bull' To End With Season 6 On CBS". Deadline.com. נבדק ב-31 בינואר 2022. {{cite web}}:  (עזרה)
ריכרד קאופמן

| --- | --- |
קאופמן, שנות ה-50
קאופמן, שנות ה-50
 לידה:  20 ביוני 1887 פרנקפורט, פרוסיה, הקיסרות הגרמנית הקיסרות הגרמנית
 פטירה:  3 בפברואר 1958 (בגיל 70)  ירושלים
 מקום קבורה:  הר המנוחות 
 לאום:  ישראל ישראל
 מקום לימודים:  האוניברסיטה הטכנית בדרמשטאדט  האוניברסיטה הטכנית של מינכן 
 תקופת הפעילות:  1909–1958 (כ־49 שנים)
 תחום יצירה:  אדריכלות
 הושפע על ידי:  תיאודור פישר 
 יצירות ידועות:  ראו פרויקטים נבחרים
 בת זוג:  בת-שבע לבית גלב
 
קאופמן בעבודתו, שנות ה-20
ריכרד קאופמן (בגרמנית: Richard Kauffmann;‏ 20 ביוני 1887 – 3 בפברואר 1958) היה אדריכל ומתכנן ערים יהודי-גרמני, שהיה המתכנן הראשי של ההתיישבות הציונית מתחילת המאה ה-20 ועד סוף המנדט הבריטי בארץ ישראל. הוא פעל כאדריכל הראשי של המוסדות הציוניים באמצעות חברת הכשרת היישוב בתקופת היישוב, ונחשב לאחד האדריכלים המשפיעים ביותר בתולדות האדריכלות הישראלית. קאופמן ביצע בתקופת היישוב 644 פרויקטי תכנון ואדריכלות, ובהם למעלה מ-100 יישובים חקלאיים, שכללו קיבוצים ומושבים, וכן שכונות ויישובים עירוניים. בכך השפיע בצורה מכרעת על דמותו של היישוב בישראל, השפעה שניכרת עד ימינו. הוא נטמן בהר המנוחות.
קורות חיים

ריכרד יצחק קאופמן (Richard Kauffmann) נולד בעיר פרנקפורט שבגרמניה בשנת 1887, בן להיינריך יצחק, סוחר, ולהלנה לבית בליוויס. למד ציור באקדמיית שטדל ואצל האנס פון האייק בעיר דכאו. למד אדריכלות בבית הספר הדוכסי בדרמשטאדט ובבית הספר הטכני הגבוה במינכן, אצל תיאודור פישר (כמו גם האדריכל אריך מנדלסון). שם גם נפגש לראשונה עם תחום בינוי הערים שהיה אז בראשית התהוותו. עד גיוסו לצבא הגרמני ב-1915, ניהל משרד אדריכלות בפרנקפורט, ואף שימש כאדריכל הכתר של נורווגיה. התמחותו הייתה באדריכלות בסגנון הבינלאומי. בשנת 1920 עלה לארץ ישראל לאחר שהוזמן על ידי ארתור רופין, מנהל מחלקת ההתיישבות של הסוכנות היהודית, לבצע תוכניות אב ליישובים חקלאיים ועירוניים העתידים לקום בישראל, בהם גם תוכנית בסיסית לעיר תל אביב שהיוותה בסיס רעיוני לתוכנית גדס, שהוכנה על ידי פטריק גדס.
בשנת 1922 נישא לבת-שבע גלב, והיה אב לרות ואסתר.
מ-1920 ועד 1932, עת פתח משרד עצמאי בירושלים, שימש קאופמן בשני תפקידים מרכזיים: אדריכל חברת הכשרת היישוב ואדריכל המחלקה להתיישבות של ועד הצירים. קאופמן הגה והוציא לפועל, כמעט כמבצע יחיד, את המערך התכנוני של הקיבוץ והמושב. תכנן עשרות קיבוצים ומושבים, שהידועים בהם הם כפר יהושע, עין חרוד ונהלל שבנוי בצורת עיגול שבמרכזו בתי מגורים ונחלות חקלאיות המסתעפות ממנו בצורה של חרוטים. תכנן עשרות רבות של קיבוצים כמו גם מבני מגורים וציבור ובראשם חדרי אוכל שנחשבו למופת של אדריכלות הסגנון הבינלאומי. קאופמן שימש אף כמתכנן של שכונות מגורים עירוניות רבות, לרבות תכנונן של הערים רמת גן, עפולה והרצליה, שכונות הדר הכרמל, נווה שאנן, כרמל מרכזי ובת גלים בחיפה וחלקים משכונות הגנים רחביה, תלפיות, בית הכרם וקריית משה בירושלים.
הקו המרכזי בתוכניותיו היה ניסיון לשלב את רעיון עיר הגנים של אבנעזר הווארד, ככלי ביטוי לאידאות החברתיות שעמדו בבסיסו, עם האידאות של ההתיישבות החקלאית הציונית ועם דרישות המוסדות המיישבים ואף המתיישבים עצמם. רעיון עיר הגנים הועלה במקור במטרה להתמודד עם תהליך העיור המואץ שחל בעקבות המהפכה התעשייתית שיצר בעיות של צפיפות אוכלוסין, זיהום ובעיות חברתיות כגון ניכור חברתי ופשע. בארץ ישראל, בה לא היו קיימות בעיות אלו, ביקש קאופמן לענות על הצרכים האידאולוגים של התנועה הציונית: שינוי אופיו של העם היהודי בדרך של חזרה לטבע, פיזור אוכלוסין ככלי לייהוד הארץ והתבדלות מהתרבות המקומית של ערביי ארץ ישראל. קאופמן הושפע ברעיונותיו ועבודתו מזרם הנאו קלאסיציזם ואף ניתן לזהות אצלו נטייה קלה למונומנטליות. עם זאת, תוכניותיו התאימו עצמן לתנאי הסביבה והקרקע. תוכניותיו נמסרו על ידי בני משפחתו לארכיון הציוני.
קאופמן נפטר ב-1958 ונטמן בהר המנוחות בירושלים.
הנצחה

ב-17 באפריל 1990 הוציא השירות הבולאי בול המראה אחת מעבודותיו (בית ספר בקיבוץ דגניה) כחלק מסדרת בולים על אדריכלות בישראל.
במושב כפר יהושע שבעמק יזרעאל, שתוכנן על ידי קאופמן, קיימת שדרת הנצחה לזכרו, ובמרכזה פסיפס אומנותי, "יד לריכרד קאופמן", שבו משולבים שמות עשרות היישובים והשכונות שתכנן.
בשכונת רוממה בירושלים נקרא בחייו רחוב לכבודו של קאופמן, "האדריכל", על אף שקאופמן לא תכנן מבנים בשכונה.
עם ציון 100 שנות עלייה על הקרקע של עפולה, וכתודה על מפעלו הציוני, נבחר לקרוא רחוב על שמו, בצמוד לתוואי הרכבת ההיסטורית בעפולה.
פרויקטים נבחרים

קאופמן תכנן 644 פרויקטים שונים, מתוכם כ-80 יישובים עירוניים ושכונות וכ-160 יישובים חקלאיים.
תוכנית מתאר למושב כפר יהושע.
תוכנית אב ליישוב נהלל, 1928.
תכנון שכונות בחיפה: בת גלים (1921), נווה שאנן (1922), הדר הכרמל (1923), כרמל מרכזי (1923) ושכונת אחוזה (1926).
מעונות עובדי מפעלי ים המלח, 1929.
בית קרוסקל, 1931
תכנון קריית חיים, 1933.
ארמון תוצרת הארץ, הביתן המרכזי, "יריד המזרח" בתל אביב (נהרס ברובו), 1934
בית אגיון, כיום מעונו הרשמי של ראש הממשלה, ירושלים, 1937.
שכונות הגנים בירושלים: בית וגן, תלפיות, בית הכרם (1921), רחביה (1923), מקור חיים (1924) וקריית משה (1925) ובנוסף מבנים רבים בשכונות אלו.
תלפיות.
עפולה ובמרכזה שדרות ארלוזורוב
מוזיאון לתולדות כנרת
חדר האוכל של קיבוץ גניגר
חדר האוכל של קיבוץ עין חרוד, 1944
מושב חרות
גלריה

ביתן תוצרת הארץ, "יריד המזרח" (1934)
פסיפס קאופמן בכפר יהושע
מבנה השנאה (טרנספורמציה) בשדרות ירושלים ביפו, 1924 (נהרס ב-2010)
שלט שהוצב על חזית חדר האוכל של קיבוץ גניגר
בית העם בנהלל (לפני חידושו)
אחד מבין המבנים שתכנן קאופמן בקיבוץ בית זרע
נהלל, אדריכל ריכרד קאופמן, צילום: זאב שטיין, מתוך אתר פיקיויקי
ראו גם

ערכים על מבנים ואתרים שתכנן ריכרד קאופמן
לקריאה נוספת

מיכאל לוין, ריכרד קאופמן, חלוץ תכנון ערים וכפרים בא"י, קו"כתב-עת לאמנות, 1, 1980, עמ' 47–57
רות חנין-רבינוביץ, מושבת גנים וחוות לימוד חקלאית (מודלים לבינוי בהתיישבות הציונית השיתופית), פרדס הוצאה לאור, חיפה, 2006
מרינה אפשטיין-פלוש ומיכאל לוין, ריכארד קאופמן והפרויקט הציוני, הוצאת הקיבוץ המאוחד, 2016
הערות שוליים

↑  דר' מרינה אפשטיין פלוש, פרופ' מיכאל (מיכה לוין), ריכארד קאופמן והפרויקט הציוני, הקיבוץ המאוחד, 2016
1 2 3  ישראל מושקוביץ, כבוד למשרטט הארץ, ידיעות אחרונות עיתון יומי, 8.01.2021, עמ' 12
↑  ריכרד קאופמן באתר GRAVEZ
↑  " ר. קאופמן (1930) בית ספר בקיבוץ דגניה", באתר התאחדות בולאי ישראל
↑  אדם אקרמן, הפינה ההיסטורית: סיפורו של האדריכל הירושלמי הנשכח, שעל שמו רחוב קטן ברוממה, באתר כל העיר, 12 בפברואר 2021
↑  Ziva Kolodney, Rachel Kallus, "From colonial to national landscape: producing Haifa's cityscape" in Planning Perspectives, Volume 23, Issue 3 July 2008, pages 323 - 348
↑  נפתלי גולדשלגר, עירית עמית-כהן, מקסים שושני, רעיונות ירוקים בשנות העשרים של המאה העשרים: תכנון שכונת אחוזה בחיפה, קתדרה גיליון 109, תשרי תשס"ד, עמ' 94
| --- | --- |
בקרת זהויות :  ICIA: 276659  NLI: 987007299326605171  GND: 118984640  ISNI: 0000 0001 2136 9163  LCCN: no2017043224  SUDOC: 166031232  ULAN: 500229411  VIAF: 64807658   WorldCat (עם VIAF): 64807658 
יד לריכרד קאופמן, כפר יהושע, צילום: ד"ר אבישי טייכר, מתוך אתר פיקיויקי
קוונטיקו (סדרת טלוויזיה)

| --- | --- |

כרזת הסדרה
 סוגה:  מותחן, דרמה
 יוצרים:  ג'ושוע ספרן
 שחקנים:  פריאנקה צ'ופרה, ג'ייק מקלופלין, יסמין אל מסרי
 ארץ מקור:  ארצות הברית 
 שפות:  אנגלית 
 מקום התרחשות:  וירג'יניה 
 מספר עונות:  3 
 מספר פרקים:  57 
 הפקה
 מפיקים בפועל:  מארק גורדון  רוברט סרנטר  ניקולאס פפר  ג'ושוע סרפן
 חברת הפקה:  אולפני ABC 
 הפצה:  Disney–ABC Domestic Television, נטפליקס 
 צלמים:  טוד מקמאלן, אנתוני וולברג
 אורך פרק:  כ-43 דקות
 שידור
 רשת שידור:  ABC 
 רשת שידור בישראל:  HOT3 וסלקום tv
 תקופת שידור מקורית:  27 בספטמבר 2015 – 3 באוגוסט 2018 
 קישורים חיצוניים
 abc.go.com/shows/quantico
 דף התוכנית ב-IMDb
 
קוונטיקו (באנגלית: Quantico) היא סדרת מתח אמריקאית שנוצרה על ידי ג'ושוע ספרן ושודרה לראשונה ב-ABC בספטמבר 2015. הסדרה עוסקת בקורותיהם של קבוצת מגויסים ל-FBI ועוקבת במקביל אחר הכשרתם בעבר ופעולותיהם בהווה. העונה השנייה עלתה לשידור בארצות הברית ב-25 בספטמבר 2016. בישראל משודרת הסדרה בערוץ HOT3 ובסלקום TV.
ב-11 במאי 2018, רשת ABC ביטלה את הסדרה לאחר 3 עונות. פרק הסיום שודר ב-3 באוגוסט באותה שנה.
תקופת שידור

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון | דירוג | ממוצע צופים (במיליונים) |
| --- | --- | --- | --- | --- | --- | --- | --- |
|  | 1 | 22 | 22 | 27 בספטמבר 2015 | 15 במאי 2016 | 55 | 8.05 |
|  | 2 | 22 | 22 | 25 בספטמבר 2016 | 18 במאי 2017 | 99 | 4.53 |
|  | 3 | 13 | 13 | 26 באפריל 2018 | 3 באוגוסט 2018 | יפורסם בהמשך | יפורסם בהמשך |
עלילה > עונה ראשונה

העלילה מתארת שתי תקופות זמן במקביל ונעה בין עברה של אלכס באקדמיה להכשרת סוכנים בבסיס קוונטיקו וסיפורם של החניכים והמדריכים שאיתה בקורס, לבין ההווה - שבו מנסה אלכס לגלות מי עומד מאחורי מגה-פיגוע שבו הופללה כחשודה העיקרית בתכנון הפיגוע המחריד, בידיעה שאחד מחבריה מהקורס הוא הטרוריסט. במהלך העונה הראשונה מנסה אלכס להוכיח את חפותה ולמצוא מיהו הטרוריסט האמיתי לפני שיבצע פיגוע נוסף.
עלילה > עונה שנייה

העונה השנייה מתוארת גם כן בשתי תקופות במקביל בזמן הכשרתה של אלכס בדרך להפוך לסוכנת CIA, אחרי שלכאורה עזבה את ה-FBI. הפעם אלכס נמצאת שם מטעם ה-CIA וה-FBI הפועלים יחד על מנת לחשוף גורמים מתוך ה-CIA השייכים לארגון ה-AIC המנסה לפגוע ב-CIA ובאזרחי ארצות הברית.
לבין ההווה בו מתבצע פיגוע-מיקוח רחב היקף תוך החזקה במאות בני ערובה, המנוהל על ידי חברי ה-AIC. אלכס, הנמצאת במתחם הפיגוע, מנסה לגלות מי הם האחראיים ולשמור על בני הערובה בידיעה שכל אחד מחבריה יכול להיות בוגד.
עלילה > עונה שלישית

העונה מתחילה לאחר 3 שנים מהרגע שבו אלכס וריאן עלו למטוס.
דמויות

אלכס פריש (פריאנקה צ'ופרה) - סוכנת FBI המואשמת בביצוע מתקפת הטרור הגדולה ביותר בניו יורק מאז אסון התאומים.
ראיין בות' (ג'ייק מקלפלין) - סוכן FBI שנשלח בתחילה לרגל אחרי אלכס בזמן היותה חניכה בקוונטיקו. הופך לבן זוגה בחלק מן העונה ומנסה להוכיח את חפותה.
נימה אמין (יסמין אל מסרי) - סוכנת FBI, ערבייה. יחד עם אחותה התאומה (רינה אמין) מנסות להתערבב בחברה כדמות אחת.
שלבי וויט (johanna braddy) - סוכנת FBI, חברתה של אלכס, עשירה מאוד. הוריה נהרגו באסון התאומים ובעקבות כך התגייסה ל-FBI.
אשר סימון (עונה 1) (Tate Ellington) - סוכן FBI יהודי, מתחזה להומו ששירת חייל בצה"ל, המתמודד עם פוסט טראומה בהשפעת לחימה בעזה.
כיילב האס (גרהאם רוג'רס) - סוכן FBI, בנה של גברת האס, המועמדת לנשיאות.
ליאם אוקונור (ג'וש הופקינס) - מפעיל של הסוכנים הצעירים והמאמן שלהם בקוונטיקו. לא מאמין בחפותה של אלכס ומארגן אחריה מרדף.
מירנדה שו (Aunjanue Ellis) - אחת המפעילות של הסוכנים והמאמנת שלהם בקוונטיקו, בין היחידות שמאמינות בחפותה של אלכס.
קליי האס (עונה 2) (האנטר פאריש) - יועץ פוליטי.
סבסטיאן צ'ן - דייוויד לים
פליקס פילאי - נייתן דארו
ברנדון פלטשר -ג'ייקוב ארטיסט
פרסים

הסדרה קיבלה שתי מועמדויות לפרס ה-People's Choice, בקטגוריות "הדרמה החדשה האהובה ביותר" ו"השחקנית הטובה ביותר בסדרת טלוויזיה חדשה".
הערות שוליים

↑  קוונטיקו, באתר hot
קוד בלאק

| --- | --- |

כרזת הסדרה
 מבוסס על:  קוד בלאק 
 סוגה:  דרמה רפואית, סדרת להט"ב 
 יוצרים:  מייקל סייצמן
 שחקנים:  מרשה גיי הארדן  בוני סומרוויל  ראזה ג'אפרי  לואיס גוזמן  מלאני צ'נדרה  ויליאם אלן יאנג  הארי פורד  בנג'מין הולינגסוורת'  בוריס קודג'ואה  ג'יליאן מורי  רוב לאו
 פסקול:  קלינטון שורטר
 ארץ מקור:  ארצות הברית 
 שפות:  אנגלית 
 מקום התרחשות:  לוס אנג'לס 
 מספר עונות:  3 
 מספר פרקים:  47 
 הפקה
 מפיק:  סקוט פרינץ  סטיב סאסן
 מפיקים בפועל:  מייקל סייצמן  דייוויד סמל  מארטי נוקסון  לינדה גולדשטיין - נולטון  דייוויד ואן אקן  מולי ניומן  דייוויד מרשל גרנט  בראט מאהוני  ראיין מקגארי
 חברת הפקה:  Michael Seitzman's Pictures  Tiny Pyro Productions  CBS Television Studios  ABC Studios
 הפצה:  Disney–ABC Domestic Television 
 אורך פרק:  40–44 דקות
 שידור
 רשת שידור:  CBS 
 פורמט (תמונה):  1080i (16:9 HDTV)
 תקופת שידור מקורית:  30 בספטמבר 2015 – 18 ביולי 2018
 קישורים חיצוניים
 אתר רשמי
 דף התוכנית ב-IMDb
 
קוד בלאק (באנגלית: code black) היא סדרת טלוויזיה אמריקאית בסגנון דרמה רפואית, שנוצרה על ידי מייקל סייצמן והוצגה לראשונה ב-CBS ב-30 בספטמבר 2015. הסדרה מתמקדת בחדר מיון צפוף ולא מאויש, שמבוסס על סרט תיעודי בעל אותו שם שנוצר על ידי ריאן מק.